burgasdotpro/wikipedia huggingface dataset:
Prvá štvrť

Prvá štvrť je fáza Mesiaca. Nastáva sedem dní aj pár hodín po nove. Pri prvej štvrti je osvetlená západná pologuľa Mesiaca, ktorá sa rozprestiera z polovice na privrátenej a z polovice na odvrátenej strane Mesiaca. Z pohľadu pozorovateľa zo Zeme je preto osvetlená polovica mesačného disku, čiže vidieť štvrtinu celého mesačného povrchu. Pri pohľade zhruba od obratníka Raka a severnejšie je osvetlená pravá strana Mesiaca. Tá má tvar písmena D. Pretože prvá štvrť nastáva počas tzv. "dorastania" (zhruba dvojtýždňového obdobia od novu po spln), Mesiac v tvare písmena D sa používa ako pomôcka na jeho odlíšenie od poslednej štvrte. 
Prvej štvrti predchádza fáza kosáčika. Po prvej štvrti nastáva obdobie dorastajúceho neúplného Mesiaca. Sedem dní aj niekoľko hodín po prvej štvrti nastáva spln.
Mesiac v prvej štvrti sa nachádza 90° východne od Slnka. Vychádza, keď Slnko kulminuje (v zimnom čase okolo 12:00, v letnom čase okolo 13:00). Mesiac kulminuje, keď Slnko zapadá. Mesiac zapadá v okamihu pravej polnoci (v zimnom čase okolo 24:00, v letnom čase okolo 1:00). Najvyššie je počas prvej štvrte na oblohe kulminujúci Mesiac v jarnom období, najnižšie v jesennom období.
Keď je Mesiac v prvej alebo poslednej štvrti, nedochádza k zatmeniam. Pri Mesiaci v prvej aj poslednej štvrti nastáva tzv. hluchý príliv.
Pri pohľade z mesačného povrchu je počas prvej štvrte Zem vo fáze posledná štvrť.
Do fázy ekvivalentnej prvej štvrti sa okrem Mesiaca dostávajú aj planéty počas kvadratúry.
Alojz Rakús

MUDr. Alojz Rakús (* 14. máj 1947, Trnava† 27. august 2023, Bratislava) bol slovenský politik, psychiater a vysokoškolský pedagóg, bývalý minister zdravotníctva ČSFR a SR v rokoch 1990 až 1992 a poslanec Národnej rady SR v rokoch 1998 až 2002.
Životopis.
Roku 1971 absolvoval Lekársku fakultu Univerzity Komenského v odbore všeobecné lekárstvo. Následne ďalej postgraduálne študoval v odboroch biomedicínska kybernetika, psychiatria, psychoterapia a neuropsychiatria. Titul docent získal roku 1999. V rokoch 1971 až 1982 pedagogicky pôsobil na Katedre psychiatrie LF UK. Okrem toho vyučoval aj na Slovenskej zdravotníckej univerzite (SZU) v Bratislave a bol aj prednostom Psychiatrickej kliniky SZU a Fakultnej nemocnice s poliklinikou (FNsP) v Bratislave. Patril k zakladateľom Zväzu kresťanských lekárov a zdravotníkov a v období rokov 1990 až 2000 zastával funkciu predsedu. Takisto bol v rokoch 19942002 predsedom Slovenskej psychiatrickej spoločnosti. Roku 1994 sa stal členom Newyorskej akadémie vied (New York Academy of Science). V novembri 2002 sa stal dekanom Fakulty zdravotníckych špecializovaných štúdii SZU.
Politická kariéra.
V politike sa začal angažovať v roku 1989. Najprv na pôde Verejnosti proti násiliu, neskôr, keď vznikalo KDH bol na jeho zakladajúcom sneme. Od roku 1990 bol členom KDH. V júni 1990 sa stal ministrom zdravotníctva v rámci Českej a Slovenskej Federatívnej republiky a túto funkciu následne zastával aj počas prvej vlády Vladimíra Mečiara a následne vlády Jána Čarnogurského. Ministerskou vyhláškou zaviedol možnosť výhrady vo svedomí pre gynekológov a zdravotný personál pri vykonávaní umelého ukončenia tehotenstva. Vo voľbách v roku 1992 bol zvolený za KDH do slovenskej časti Snemovne národov Federálneho zhromaždenia, pričom federálnym poslancom bol až do decembra 1992. V novembri 1992 hlasoval proti zániku Československa. V parlamentných voľbách roku 1998 kandidoval na kandidátke SDK (č.52) ako člen KDH. Do parlamentu sa prebojoval. Stal sa členom výboru pre sociálne veci a bývanie. V máji 2001 sa stal členom Osobitného kontrolného výboru NR SR na kontrolu Vojenského spravodajstva. Poslancom parlamentu bol do roku 2002. Roku 2008 prestúpil do politickej strany Konzervatívni demokrati Slovenska (KDS). Vo voľbách do Európskeho parlamentu roku 2009 neúspešne kandidoval na spoločnej kandidátke KDS a OKS. V parlamentných voľbách v roku 2012 kandidoval ako člen KDS na kandidátnej listine strany . Z kandidátky však, podobne ako všetci ostatní kandidáti za KDS a OKS, odstúpil potom, ako kandidátov nútil predseda OĽANO Igor Matovič podstúpiť test na detektore lži.
Kontroverzie.
V roku 2002 vyvolal rozruch svojimi postojmi k sexualite. Rakús vtedy hovoril o prípadoch, keď je sexualitu možné liečiť.
Jama levova

 
Jama levova je slovenská televízna relácia typu reality show, ktorú vysiela TV Markíza od 6. septembra 2023.
László Bénes

László Bénes (* 9. september 1997, Dunajská Streda, Slovensko) je slovenský profesionálny futbalista, ktorý hráva na poste stredopoliara v nemeckom klube Hamburger SV.
Klubová kariéra.
Bénes vyrastal v mládežníckych tímov GBS Šamorín, DAC Dunajská Streda a Győri ETO.
Győri ETO.
So seniorskou kariérou začal v maďarskom klube Győri ETO. Za tento tím odohral iba jeden zápas a to 6. decembra 2014 pri víťazstve 2:0 nad Budapešť Honvéd.
MŠK Žilina.
Dňa 6. februára prestúpil Bénes do slovenského klubu MŠK Žilina kde podpísal trojročný kontrakt. V klube debutoval 4. apríla pri víťazstve 4:1 nad MFK Košice.
Svoj prvý gól strelil 12. septembra pri víťazstve 3:0 nad ŠK Slovan Bratislava.
Borussia Mönchengladbach.
1. júla 2016 prestúpil Bénes do nemeckého klubu Borussia Mönchengladbach v hodnote 5 miliónov eur. Bénes bol v tom čase najdrahším slovenským futbalistom. Zo začiatku hrával za rezervný tím. V prvom tíme debutoval 19. marca 2017 pri prehre 0:1 s Bayernom Mníchov. Dňa 5. apríla strelil svoj prvý gól za Gladbach a zároveň rozhodol o víťazstve 1:0 nad Herthou Berlín. Vo svojej prvej sezóne odohral za prvý tím dokopy 10 zápasov a strelil jeden gól.
V sezóne 2017/18 Bénes odohral iba dva zápasy kvôli zraneniu.
Hosťovanie v Holstein Kiel.
Dňa 28. januára 2019 bol Bénes poslaný na polročné hosťovanie do Holstein Kiel v 2. Bundeslige. O dva dni neskôr debutoval v tíme pri remíze 2:2 s Heidenheimom. Vo svojom druhom zápase prispel dvoma asistenciami k víťazstvu 2:0 nad Regensburgom. Dňa 15. marca strelil dva góly a pridal dve asistencie pri víťazstve 5:1 nad Aue.
Návrat z hosťovania.
V sezóne 2019/20 dostal Bénes viac priestoru v Mönchengladbachu. Dokopy odohral v klube 28 zápasov.
Dňa 25. novembra 2020 debutoval Bénes v skupinovej fázy Ligy majstrov UEFA pri víťazstve 4:0 nad Šachtar Doneck. 22. decembra strelil svoj vôbec druhý gól v klube pri víťazstve 5:0 nad SV Elversberg v druhom kole DFB-Pokal
Hosťovanie v Augsburgu.
1. februára 2021 bol Bénes poslaný na hosťovanie do Augsburgu do konca sezóny. Počas hosťovania odohral 12 zápasov v ktorých strelil jeden gól.
Hamburger SV.
Dňa 21. júla 2022 prestúpil Bénes do Hamburgeru SV v 2. Bundeslige, v tíme podpísal štvorročný kontrakt. V klube debutoval 17. júla pri víťazstve 2:0 nad Eintracht Braunschweig. Svoj prvý gól strelil 13. augusta pri víťazstve 2:0 nad Arminia Bielefeld.
Dňa 28. júla 2023 strelil Bénes dva góly v prvom kole sezóny 2023/24 pri víťazstve 5:3 nad Schalke 04. V prvých štyroch zápasov sezóny 2023/24 strelil Bénes dokopy päť gólov.
Reprezentačná kariéra.
Bénes debutoval v seniorskej reprezentácii Slovenska 10. júna 2017 pri výhre 2:1 nad Litvou v kvalifikácii na Majstrovstvá sveta vo futbale 2018. Po dlhotrvajúcich zraneniach a nedostatkom hracieho času v Mönchengladbachu sa Bénes opäť objavil v reprezentácii až 7. júna 2019 pri víťazstve 5:1 nad Jordánskom v priateľskom zápase.
Bénes bol súčasťou konečnej nominácie na EURO 2020. Na turnaji odohral pár minút proti Švédsku (0:1) a proti Španielsku (0:5). Slovensko na turnaji skončilo v skupine.
Štatistiky kariéry.
Klubové.
"K 29. augustu 2023"
Medzinárodné.
"K 29. augustu 2023"
Jakub Hromada

Jakub Hromada (* 25. máj 1996, Košice) je slovenský profesionálny futbalista, ktorý hráva na poste stredopoliara v českom klube SK Slavia Praha.
Klubová kariéra.
Mládežnícka kariéra.
Hromada začínal s futbalom v mládežníckom tíme KAC Jednota Košice, neskôr pôsobil v MFK Zemplín Michalovce. V roku 2012 sa pripojil k akadémii Juventusu. V Juventuse pôsobil tri roky, hrával aj na hosťovaní v FC Janov. V roku 2015 prestúpil do akadémie v Sampdorii.
Hosťovanie v FK Senica.
Dňa 12. augusta 2015 bol Hromada poslaný na hosťovanie do slovenského klubu FK Senica. V tíme debutoval o tri dni neskôr pri remíze 1:1 so Slovanom Bratislava. Prvých gólov sa dočkal 12. septembra keď strelil dva góly pri víťazstve 3:1 nad Zemplínom Michalovce. V sezóne 2015/16 odohral 27 zápasov a strelil šesť gólov.
Hosťovanie vo Viktorii Plzeň.
Dňa 23. júna 2016 bol Hromada poslaný na hosťovanie s opciou do českého klubu Viktoria Plzeň. V tíme debutoval 7. augusta pri remíze 1:1 s Bohemians Praha. Počas hosťovania odohral 24 zápasov a strelil jeden gól. S tímom si zahral aj skupinovú fázu Európskej ligy UEFA 2016/17.
SK Slavia Praha.
20. júna 2017 prestúpil Hromada do českého klubu SK Slavia Praha kde podpísal kontrakt na tri roky. V tíme debutoval 19. augusta proti Bohemians Praha (remíza 0:0). Vo svojej prvej sezóne v Slavii odohral 22 zápasov vo všetkých súťažiach.
Počas sezón 2018/19 a 2019/20 odohral Hromada kvôli dlhodobým zraneniam iba tri zápasy.
Hosťovanie v Liberci.
V januári 2020 bol Hromada poslaný na hosťovanie do Slovanu Liberec. V tíme debutoval 15. februára pri víťazstve 2:0 nad AC Sparta Praha. V Liberci strávil celý rok 2020 do Slavie sa naplno vrátil v januári 2021.
Návrat z hosťovania.
16. januára 2021 nastúpil v súťažnom zápase za Slaviu Praha po takmer dvoch rokoch. O tri dni neskôr sa tešil z prvého gólu v Slavii pri víťazstve 4:1 nad Duklou Praha v druhom kole Pohára FAČR. V sezóne 2020/21 vyhral so Slaviou double keď triumfovali v lige aj pohári.
Dňa 27. februára 2022 strelil Hromada prvý gól v lige pri víťazstve 5:1 nad Hradcom Králové.
V sezóne 2022/23 získal so Slaviou Pohár FAČR keď vo finále zdolali AC Sparta Praha. Pre Hromadu to bol tretí pohár a piata trofej.
Reprezentačná kariéra.
Hromada debutoval v reprezentácii Slovenska 30. marca 2021 v kvalifikácii na Majstrovstvá sveta vo futbale 2022 pri víťazstve 2:1 nad Ruskom.
Hromada bol súčasťou konečnej nominácie na preložené EURO 2020. Na turnaji zasiahol do zápasu proti Poľsku (2:1) a Španielsku. Slovensko na turnaji skončilo v skupine.
Štatistiky kariéry.
Klubové.
"K 29. augustu 2023"
Medzinárodné.
"K 29. augustu 2023"
Úspechy hráča.
SK Slavia Praha
Lampros

Lampros () môže byť:
Django (framework)

Django je voľne šíriteľný a open-source softvér na vytváranie škálovateľných webových aplikácií. Nasleduje architektonický vzor model-template–views (MTV).
Tom Lockyer

Thomas Alun Lockyer (* 3. decembra 1994 Cardiff ) je waleský profesionálny futbalista, ktorý hrá na pozícii stredného obrancu za anglický klub Luton Town FC a za Waleské národné futbalové mužstvo.
Klubová kariéra.
Lockyer sa v roku 2011 presunul z akadémie Cardiffu City do anglického Bristolu Rovers, kde sa počas svojho osemročného angažmánu stal jedným z kľúčových hráčov klubu. Po sezóne 2018/19 zamieril do Charltonu Athletic, kde však strávil len jednu sezónu a prestúpil do Lutonu.
Luton Town.
Dňa 1. septembra 2020 Lockyer prestúpil po vypršaní zmluvy v Charltone do Lutonu Town. 
V sezóne 2022/23 sa Lockyer stal po zranení Sonnyho Bradleyho sa stal kapitánom mužstva. 23. apríla 2023 bol Lockyer zaradený do najlepšej jedenástky sezóny EFL Championship . Na slávnostnom vyhlásení v Lutone na konci sezóny si odniesol päť ocenení, predovšetkým cenu pre najlepšieho hráča sezóny. 16. mája 2023 strelil dôležitý gól v semifinále play-off proti Sunderlandu a poslal klub do finále na štadióne vo Wembley. 
Lockyer nastúpil v základnej zostave vo finále play-off proti Coventry City, ale potom, čo v 11. minúte prvého polčasu skolaboval, bol odnesený z ihriska a prevezený do nemocnice. Počas osláv víťazstva Lutonu po penaltovom rozstrele sa hráči Lutonu pri preberaní trofeje promenádovali v drese s Lockyerovým menom a klub zverejnil fotografiu Lockyera oslavujúceho na nemocničnom lôžku. 31. mája klub potvrdil, že Lockyer opustil nemocnicu. Po operácii srdca oznámil, že môže pokračovať vo svojej kariére. 
Reprezentačná kariéra.
9. novembra 2022, viac ako rok po tom, čo naposledy reprezentoval svoju krajinu, bol Lockyer nominovaný na nadchádzajúce majstrovstvá sveta 2022. Na svetovom šampionáte však do žiadneho zápasu nezasiahol, Wales z turnaja vypadol v základnej skupine.
Široká (vrch v Slovenskom krase)

Široká () je vrch v Slovenskom krase, krajinnom celku Slovenského rudohoria. Leží nad obcou Drnava, približne východne od Rožňavy. 
Poloha.
Nachádza sa v strednej časti pohoria, v geomorfologickom podcelku Horný vrch. Leží v Košickom kraji, v okrese Rožňava a zasahuje na katastrálne územie obce Drnava a Jablonov nad Turňou. Najbližšími sídlami sú južne situovaný Jablonov nad Turňou a Hrušov, západne sa nachádza Lipovník, severne Drnava a Kováčová a východne Lúčka a Hrhov. Vrch je súčasťou Národného parku Slovenský kras.
Opis.
Široká leží v západnej časti planiny Horný vrch. Severným smerom sa nachádza Buková (), Čipkov vrch (), Pipitka (), Drieňovec () a Orlia studňa (), východne je Žľab (), Matesova skala (), Vŕšok (), Tegart () a Luhota (), južným Hodovník (), Pavlovský vrch (), Kukudičova skala () a Hradište () a západným Hradisko (), Pavlova skala (), Dievčenská skala (), Turecká () a Rákoš (). Náhorná plošina nemá stále vodné toky, preto vodu zo severne sa zvažujúcich svahov odvádza úpätím tečúca Čremošná do Slanej a z južných častí odteká do Turne v povodí Bodvy. Na vrchol nevedie značený turistický chodník. 
Výhľady.
Výškovo nevýrazný vrchol pokrýva súvislý lesný porast, ktorý neumožňuje rozhľad. Z vhodných lokalít planiny je možné vidieť najmä okolité vrcholy Slovenského krasu, no tiež Revúcku vrchovinu, Stolické vrchy, východnú časť Nízkych Tatier, Volovské vrchy a prihraničné vrchy v Maďarsku.
Prístup.
Na vrchol nevedie značená turistická trasa, no severne vedie červeno značený chodník z Jablonovského sedla na rázc. Mútna studňa.
Bob Sauvé

Robert F. Sauvé (* 17. jún 1955, Sainte-Geneviève, Quebec, Kanada) je bývalý kanadský profesionálny hokejový brankár, ktorý v rokoch 1976 až 1989 pôsobil v National Hockey League. Celkovo v NHL nastupoval v drese štyroch tímov: Buffalo Sabres, Detroit Red Wings, Chicago Blackhawks a New Jersey Devils.
Draftovaný bol v roku 1975 v 1. kole (17. celkovo) tímom Buffalo Sabres.
V sezóne 1979/1980 získal Vezina Trophy pre najlepšieho brankára NHL a v sezóne 1984/85 William M. Jennings Trophy pre brankára s najnižším priemerom inkasovaných gólov. Patrí medzi kultových hráčov tímu Buffalo Sabres.
Jeho syn, Philippe Sauvé bol taktiež hokejovým brankárom, ale úspechy svojho otca neprekonal.
Luis Díaz

Luis Fernando Díaz Marulanda (* 13. január 1997, Barrancas) je kolumbijský profesionálny futbalista, ktorý hrá na pozícii ľavého krídelníka alebo stredopoliara za anglický klub Liverpool FC a za kolumbijský národný tím.
Klubová kariéra.
Atlético Junior.
Diaz je odchovancom kolumbijského klubu Atlético Junior. V roku 2016 sa presunul do farmárskeho klubu Atlética, do klubu Barranquilla FC. Tu debutoval 26. apríla 2016 v druhej najvyššej kolumbijskej lige. V roku 2017 sa vrátil do Atlética Junior, s ktorým vyhral dvakrát Categoria Primera A, raz kolumbijský pohár a tiež superpohár.
FC Porto.
V roku 2019 prestúpil do portugalského Porta za poplatok vo výške asi 7 miliónov eur. Díaz v klube debutoval 7. augusta, keď nastúpil do zápasu predkola Ligy majstrov proti ruskému Krasnodaru. S Portom vyhral titul v Primeira Lige, podieľal sa aj na víťazstve v Taça de Portugal a v Supertaça Cândido de Oliveira. Bol súčasťou tímu, ktorý v roku 2020 vyhral domáci double.
Liverpool.
Dňa 30. januára 2022, počas reprezentačnej prestávky, prestúpil Díaz do anglického Liverpoolu za čiastku okolo 37,5 milióna libier. S klubom podpísal zmluvu do roku 2027.
Sezóna 2022/2023 – Skvelý štart do sezóny a dlhodobé zranenie.
30. júla 2022 nastúpil Diaz za Liverpool pri víťazstve klubu 3:1 nad Manchestrom City v FA Community Shield na King Power Stadium.Diaz začal prvé zápasy novej sezóny skórovaním štyroch gólov a pridal k tomu aj tri asistencie.
Avšak 9. októbra Díaz v 42. minúte zápasu proti Arsenalu musel nútene vystriedať pre zranenie kolena. Mimo hry bol až sedem mesiacov. Do hry sa vrátil 17. apríla a nahradil Codyho Gakpa v 81. minúte pri výhre 6:1 vonku nad Leeds United.
2023/2024 – Nové číslo na drese.
Diaz vstúpil do sezóny 2023/24 s novým číslom na drese, ktoré sa zmenilo z 23 na 7.
13. augusta strelil Díaz svoj prvý oficiálny gól s novým číslom, keď jeho tím remizoval s Chelsea 1:1 v Premier League. 19. augusta strelil druhý gól v sezóne a 350. gól klubu pod vedením Jürgena Kloppa akrobatickým volejom pri výhre 3:1 proti Bournemouthu.
Reprezentačná kariéra.
Díaz debutoval v kolumbijskej reprezentácii 11. septembra 2018 v priateľskom zápase proti Argentíne, keď vystriedal Juana Cuadrada.
Svoj prvý reprezentačný gól strelil 26. marca 2019, a to do siete Južnej Kórey.
Bol súčasťou tímu, ktorý sa na turnaji Copa América 2019 dostal do štvrťfinále, kde po penaltovom rozstrele podľahol Čile. Na Copa América 2021 pomohol 4 gólmi Kolumbii k tretiemu miestu, a získal tak (spolu s Argentíncom Lionelom Messim ) Zlatú kopačku pre najlepšieho strelca turnaja.
Úspechy.
Klubové.
Liverpool
Beh na 5 000 metrov

Beh na 5000 metrov je atletickou bežeckou disciplínou, ktorá je tiež súčasťou programu olympijských hier. Ide o dlhú, teda vytrvaleckú trať. Je druhou najdlhšou bežeckou disciplínou na dráhe. Hranica svetovej extratriedy sa dnes pohybuje pod hranicou 13 minút u mužov a zhruba 14:30 minút u žien.
Rýchlosť.
Pri mužskom svetovom rekorde 12:35,36 min. bežal rekordman priemernou rýchlosťou 6,62 m/s (23,83 km/h). Každých 400 metrov zabehol priemerne za 60,43 sekundy, každý kilometer potom za 2:31,07 minúty. Ženská svetová rekordérka bežala pri čase 14:11,15 min. priemernou rýchlosťou 5,87 m/s (21,15 km/h). Každých 400 metrov prebehla priemerne za 68,09 sekundy a každý kilometer za 2:50,23 min.
Sedemboj

Sedemboj je ženská ľahkoatletická disciplína skladajúca sa zo siedmich pôvodne samostatných ľahkoatletických disciplín.
História.
Ženský sedemboj je obdobou mužského desaťboja. Do programu olympijských hier bol ženský atletický viacboj prvýkrát zaradený v roku 1960, vtedy bol zložený z piatich disciplín. Počnúc rokom 1984 bol na olympiádach nahradený sedembojom v súčasnej podobe. Na majstrovstvách Európy v atletike sa prvá súťaž v ženskom atletickom viacboji konala už v roku 1948, až do roku 1978 išlo o päťboj, v roku 1982 bol už na programe sedemboj v súčasnej podobe.
Ženský sedemboj sa koná iba na dráhe (pod otvoreným nebom). V halovej sezóne je zloženie viacbojov z technických dôvodov oklieštené (napr. nemožnosť absolvovať hod oštepom), takže v hale absolvujú ženy iba halový päťboj.
Súťaž.
Sedemboj sa koná v dvoch súťažných dňoch. Prvý deň absolvujú atlétky štyri disciplíny, druhý deň zostávajúce tri disciplíny. Sedemboj je taktiež súčasťou olympijských hier.
Všade dobre, doma naj

 
Všade dobre, doma naj je slovenská televízna súťažná relácia, ktorú vysiela STVR od 4. septembra 2023. Moderátorom súťaže je Martin Nikodým.
Triatlon na letných olympijských hrách

Triatlon mal svoj debut na letných olympijských hrách v roku 2000 v Sydney, kde sa prvýkrát konali individuálne preteky mužov a žien, a odvtedy sa v ňom nepretržite súťaží. V roku 2021 sa na oneskorených letných olympijských hrách v roku 2020 prvýkrát konala štafeta zmiešaných tímov. Tento šport a jeho olympijské podujatia sú riadené Medzinárodnou triatlonovou úniou, ktorá je od roku 2019 známa ako World Triathlon.
História.
Triatlon sa na olympiáde objavil poprvýkrát v roku 2000. V samostatných triatlonoch kategóriách súťažilo 48 žien a 52 mužov. Použité vzdialenosti boli „medzinárodné“ alebo „štandardné“ a to 1,5 km plávanie, 40 km bicyklovanie a 10 km beh. Triatlon v roku 2004 bol čo sa týka vzdialeností rovnaký ako prvý, no kvóta 100 športovcov sa vyrovnala medzi 50 žien a 50 mužov. Kvóta sa ďalej zvýšila na 55 žien a 55 mužov pre olympijské hry v Pekingu v roku 2008 a zostala rovnaká pre Londýn 2012 a Rio 2016.
Súhrn výsledkov.
Len jeden atlét, Alistair Brownlee zo Spojeného kráľovstva vyhral olympijský triatlon dvakrát (v rokoch 2012 a 2016), čo z neho robí najúspešnejšieho olympijského triatlonistu. Jeho brat Jonathan Brownlee ako jediný získal tri medaily v troch po sebe nasledujúcich hrách, bronz v roku 2012, striebro v roku 2016 a napokon zlato v úvodnej tímovej štafete v roku 2020, čím sa stal najviac dekorovaným olympijským triatlonistom a jediným trojnásobným medailistom.
Niekoľko ďalších atlétov tiež získalo dve medaily, vrátane striebornej a bronzovej pre Novozélanďana Bevana Dochertyho a dvoch olympijských víťazov, Kanaďana Simona Whitfielda a Švajčiarky Nicoly Spirigovej, ktorí obaja získali zlatú medailu, po ktorej nasledovala strieborná medaila.
Spojené Kráľovstvo je od roku 2021 najúspešnejšou krajinou s tromi zlatými, tromi striebornými a dvoma bronzovými medailami.
Medailová tabuľka.
16 krajín si rozdelilo tridsaťdeväť medailí udelených v triatlone. (Aktuálne k LOH2020)
Slováci a triatlon.
Slovensko na olympijských hrách v triatlone reprezentovali dvaja Slováci:
Adrián Chovan

Adrián Chovan (* 8. október 1995, Partizánske) je slovenský profesionálny futbalista, ktorý hráva na poste brankára v gréckom klube Panserraikos FC.
Klubová kariéra.
Chovan začínal s futbalom v tíme FK Junior Kanianka, v roku 2010 sa pripojil k mládežníckemu tímu AS Trenčín.
Hosťovanie v Novom Meste nad Váhom.
V lete 2014 bol Chovan poslaný na hosťovanie do druholigového mužstva AFC Nové Mesto nad Váhom. Debut medzi seniormi zaznamenal 23. augusta pri prehre 0:1 s FC Nitra. V Novom Meste nad Váhom strávil jesennú časť sezóny 2014/15.
AS Trenčín.
Svoj debut v AS Trenčín zaznamenal 6. novembra pri výhre 4:1 v osemfinále Slovnaft Cupu nad MFK Dolný Kubín. V lige debutoval až 13. mája 2016 pri výhre 5:2 nad MŠK Žilina. V sezóne 2015/16 odohral v roli dvojky iba päť zápasov no tešil sa zo zisku double.
ViOn Zlaté Moravce.
V Trenčíne nedostával Chovan veľa príležitosti a tak v lete 2018 putoval na hosťovanie do Zlatých Moraviec. V tíme debutoval 22. júla pri prehre 1:4 so Slovanom Bratislava.
Na hosťovaní strávil dva roky a v lete 2020 sa natrvalo stal hráčom Zlatých Moraviec. V sezóne 2020/21 odohral za ViOn dokopy 34 zápasov.
ŠK Slovan Bratislava.
V lete 2021 sa Chovan stal novou posilou ŠK Slovan Bratislava. V tíme nahradil odchádzajúceho Dominika Greifa. V tíme debutoval 7. júla v prvom zápase prvého predkola Ligy majstrov UEFA 2021/22 pri víťazstve 2:0 nad Shamrock Rovers. V predkolách sa so Slovanom dostal do skupinovej fázy Konferenčnej ligy UEFA 2021/22. V lige debutoval 14. augusta pri víťazstve 3:1 nad Zemplínom Michalovce. Vo svojej prvej sezóne odohral vo všetkých súťažiach 41 zápasov. So Slovanom sa tešil zo zisku majstrovského titulu.
Panserraikos F.C..
Dňa 21. júla 2023 prestúpil Chovan do gréckeho klubu Panserraikos F.C. v Gréckej superlige. V tíme debutoval 20. augusta pri prehre 0:2 s Olympiakosom.
Reprezentačná kariéra.
Chovan reprezentoval Slovensko v kategórii do 19 a 21 rokov. Bol súčasťou konečnej nominácie na Majstrovstvá Európy vo futbale hráčov do 21 rokov v roku 2017 kde bol jednotkou tímu.
Štatistiky kariéry.
Klubové.
"K 30. augustu 2023"
Úspechy hráča.
AS Trenčín
ŠK Slovan Bratislava
Christián Herc

 
Christián Herc (* 30. september 1998, Levice) je slovenský profesionálny futbalista, ktorý hráva na poste stredopoliara v slovenskom klube FK DAC 1904 Dunajská Streda.
Klubová kariéra.
S futbalom začínal v Nitre. V roku 2015 sa pripojil k akadémii anglického klubu Wolverhampton Wanderers. V tomto klube hral iba rezervné tímy.
Hosťovanie v Dunajskej Strede.
V januári 2018 bol Herc poslaný na hosťovanie do Dunajskej Stredy kde strávil jeden a pol roka. Dňa 18. februára debutoval medzi seniormi pri víťazstve 2:0 nad FK Senica. Dňa 24. februára strelil prvý gól v drese Dunajskej Stredy pri víťazstve 2:0 nad Zemplínom Michalovce. Na jar odohral dokopy 13 zápasov a strelil v nich tri góly.
V sezóne 2018/19 bol Herc dôležitým hráčom Dunajskej Stredy. Zahral si s tímom aj v predkolách Európskej ligy UEFA 2018/19. V lige odohral 29 zápasov.
Hosťovanie vo Viktorii Plzeň.
Dňa 5. júla 2019 bol Herc poslaný na dvojročné hosťovanie do českého klubu Viktoria Plzeň. V klube však počas sezóny odohrali iba tri zápasy v prvom tíme a sedem duelov v B-tíme.
Hosťovanie v MFK Karviná.
Dvojročné hosťovanie v Plzni sa po roku skončilo a 25. augusta 2020 bol Herc poslaný na ročné hosťovanie do MFK Karviná. O štyri dni neskôr debutoval v Karvinej pri víťazstve 2:1 nad Opavou. V sezóne odohral 32 zápasov v ktorých strelil 7 gólov.
Grasshopper Club Zürich.
V lete 2021 podpísal Herc dvojročný kontrakt so švajčiarskym klubom Grasshopper Club Zürich. V tíme debutoval 25. júla pri prehre 0:2 s Bazilejom. Herc sa ihneď prebojoval do základnej zostavy a bol dôležitým hráčom tímu. 11. septembra strelil svoj prvý gól vo Švajčiarsku pri remíze 1:1 s Luzernom. Vo svojej prvej sezóne vo Švajčiarsku odohral 35 zápasov v ktorých strelil tri góly a pridal päť asistencií.
Dňa 8. októbra 2022 zaznamenal dve asistencie pri divokej remíze 4:4 s FC Sion. Pred Majstrovstvami sveta 2022 mal Herc skvelú formu keď strelil tri góly v posledných troch zápasoch pred MS.
Návrat do Dunajskej Stredy.
Po skončení zmluvy v Grasshopperi podpísal Herc dvojročný kontrakt v slovenskom klube DAC Dunajská Streda kde pôsobil v minulosti na hosťovaní.
Reprezentačná kariéra.
Herc reprezentoval Slovensko na rôznych mládežníckych úrovniach.
V seniorskej reprezentácii debutoval 25. marca 2022 v priateľskom zápase pri prehre 0:2 s Nórskom. Doposiaľ odohral v reprezentácii štyri zápasy.
Štatistiky kariéry.
Klubové.
"K 30. augustu 2023"
Medzinárodné.
"K 30. augustu 2023"
Uhorská severná železnica

Uhorská severná železnica bola železničná trať, vedúca z Budapešti cez Salgótarján, Lučenec a Zvolen do Vrútok, kde bola prepojená s Košicko-bohumínskou železnicou. Vznikla v 60. a 70. rokoch 19. storočia pre potrebu spojenia Budapešti so Sliezskom a otvorená bola 12. augusta 1872.
Vznik.
V roku 1867 bola dokončená železnica z Pešti do Salgótarjánu, preto sa v roku 1868 pristúpilo k pokračovaniu na Lučenec a Zvolen. Pôvodné úvahy o prepojení s KBŽ v Ružomberku i trasa cez Banskú Bystricu a Harmanec boli zamietnuté pre náročnosť výstavby a vysoké náklady, a tak sa trasovanie budovalo cez Kremnicu a Martin. Práce boli dokončené v auguste 1872 a prvý vlak bol z Pešti vypravený 11. augusta 1872 o 23. hodine, s príchodom do Vrútok na druhý deň, krátko po 15. hodine. Vo Zvolene i Vrútkach boli vybudované dielne a rozsiahle zázemie údržby trate.
Otváranie jednotlivých úsekov:
Trasa.
Uhorská severná železnica ako taká už dnes neexistuje, ale jej úseky sú využívané dnešnými traťami:
Roy Hodgson

Roy Hodgson CBE (* 9. august 1947, Croydon, Spojené kráľovstvo) je anglický futbalový tréner a bývalý futbalista.
Trénerská kariéra.
Hodgson viedol šestnásť rôznych tímov v ôsmich krajinách, počnúc vo Švédsku s Halmstad BK v sezóne 1976. Neskôr doviedol švajčiarsky národný tím do osemfinále Majstrovstiev sveta 1994 v USA a viedol tím aj v kvalifikácii na EURO 1996 v Anglicku; tieto dva turnaje boli pre Švajčiarov prvou účasťou na veľkých akciách od šesťdesiatych rokov dvadsiateho storočia.
Od roku 2006 do roku 2007 viedol fínsky národný tím, ktorý v tomto období dosiahol najvyššie postavenie v rebríčku FIFA vôbec – 33. miesto a takmer sa kvalifikoval na svoj prvý veľký turnaj v histórii. Hodgson slúžil niekoľkokrát ako člen technickej študijnej skupiny UEFA na Majstrovstvách Európy a bol tiež členom technickej študijnej skupiny FIFA na Majstrovstvách sveta 2006 v Nemecku.
Hodgson hovorí piatimi jazykmi a pracoval ako televízny komentátor v niekoľkých krajinách, v ktorých trénoval. Okrem svojej rodnej angličtiny vie plynule rozprávať aj po švédsky, nemecky, taliansky a francúzsky.
1. mája 2012 bol Hodgson menovaný trénerom anglického národného tímu a funkcie sa ujal 14. mája 2012. Rezignoval 27. júna 2016 po porážke Anglicka v osemfinále EURA 2016 s Islandom.
Hodovník

Hodovník môže byť:
Hodovník (vrch v Slovenskom krase)

Hodovník () je vrch v Slovenskom krase, krajinnom celku Slovenského rudohoria. Leží nad obcou Jablonov nad Turňou, približne východne od Rožňavy. 
Poloha.
Nachádza sa v strednej časti pohoria, v geomorfologickom podcelku Horný vrch. Leží v Košickom kraji, v okrese Rožňava a na katastrálnom území obce Jablonov nad Turňou. Najbližšími sídlami sú na južnom úpätí situovaný Jablonov nad Turňou, juhozápadne leží Hrušov, západne Lipovník, severne Drnava a Kováčová a východne Lúčka, Bôrka a Hrhov. Vrch je súčasťou Národného parku Slovenský kras.
Opis.
Hodovník leží na juhu západnej časti planiny Horný vrch. Severným smerom sa nachádza Široká (), Buková (), Čipkov vrch (), Pipitka (), Drieňovec (), Orlia studňa () a Osadník (), východne leží Žľab (), Matesova skala (), Vŕšok (), Tegart (), Luhota () a Zajačia brána (), južným Žmeň (), Pavlovský vrch () a Havraní vrch () a západným Kukudičova skala (), Hradište (), Hradisko (), Pavlova skala (), Dievčenská skala () a Turecká (). Náhorná plošina nemá stále vodné toky a z južných častí planiny voda odteká do Turne v povodí Bodvy. Na vrchol nevedie značený turistický chodník. 
Výhľady.
Výškovo nevýrazný vrchol pokrýva súvislý lesný porast, ktorý neumožňuje rozhľad. Z vhodných lokalít je možné vidieť najmä okolité vrcholy Slovenského krasu, no tiež Revúcku vrchovinu, Stolické vrchy, Volovské vrchy a prihraničné vrchy v Maďarsku.
Prístup.
Na vrchol nevedie značená turistická trasa, no východne vedie traverzom žlto značený chodník z Hrhova na rázc. Mútna studňa.
Gary O’Neil

Gary Paul O’Neil (* 18. máj 1983, Beckenham, Londýn, Anglicko) je anglický futbalový tréner, ktorý naposledy trénoval anglický klub Wolverhampton Wanderers FC, a bývalý profesionálny futbalista, ktorý hrával na pozícii záložníka.
Klubová kariéra.
Ako hráč nastúpil O’Neil medzi rokmi 2003 a 2016 v Premier League za Portsmouth, Middlesbrough, West Ham United a Norwich City na dohromady 214 zápasov a v ktorých strelil 16 gólov. Za všetky štyri spomínané kluby a za Walsall, Cardiff City, Queens Park Rangers, Bristol City a Bolton Wanderers hral aj v nižších anglických súťažiach.
Trénerská kariéra.
O’Neil sa vo februári 2021 stal asistentom Scotta Parkera na lavičke AFC Bournemouth a v auguste 2022 sa po jeho vyhodení stal hlavným trénerom mužstva. V Premier League 2022/23 dokázal Bournemouth doviesť mimo zostupového pásma, ale pred nasledujúcou sezónou z klubu po vzájomnej dohode odišiel.
9. augusta 2023 bol O’Neil menovaný trénerom Wolverhamptonu Wanderers, kde na lavičke nahradil Julena Lopeteguiho, ktorý odišiel kvôli sporom s vedením. 14. augusta 2023 debutoval na lavičke Wolves a zápas prehral 1:0 vonku proti Manchestru United. Svoje prvé víťazstvo si pripísal vo svojom treťom zápase keď Wolves vonku porazili Everton 0:1.
Indianapolis Motor Speedway

Indianapolis Motor Speedway je pretekárska dráha v Indianapolise v štáte Indiana v Spojených štátoch amerických. Od roku 1911 sa tu každoročne konajú preteky Indianapolis 500 - jedny z najdôležitejších pretekov v motoristickom športe. Trať, známa aj ako „The Brickyard“, má kapacitu 300 000 divákov, čo z nej robí najväčší športový štadión v USA.
Víťazstvo na Indianapolis 500 je súčasťou takzvanej „Trojkoruny motoristického športu“, ktorá zahŕňa aj úspechy na Veľkej cene Monaka a na 24 hodinách Le Mans. Brit Graham Hill je zatiaľ jediným jazdcom, ktorému sa to podarilo. Dvojnásobnému majstrovi sveta Formuly 1 Fernandovi Alonsovi chýba k tomuto úspechu už len víťazstvo na pretekoch Indy 500.
Víťazom prvého ročníka pretekov sa v roku 1911 stal Ray Harroun. Rekordnými víťazmi so štyrmi prvenstvami sú A.J. Foyth, Al Unser, Rick Mears a Hélio Castroneves. V rokoch 1950 až 1960 boli preteky na ovále súčasťou šampionátu Formuly 1. 
Na „Infielde“ sa v rokoch 2000 až 2007 konalo celkovo 8 Veľkých cien Formuly 1. V rokoch 2008 až 2015 sa tu jazdili aj preteky MotoGP.
Long Beach Grand Prix Circuit

Long Beach Grand Prix Circuit je mestský okruh v Long Beach v Kalifornii v Spojených štátoch amerických. Pretekársky okruh, ktorý vedie okolo kongresového centra v Long Beach, sa považuje za najznámejšiu mestskú trať v USA.
V 70. a 80. rokoch 20. storočia sa tu konalo osem Veľkých cien Formuly 1 pod názvom Veľká cena Západu USA. V súčasnosti je okruh dejiskom pretekov Acura Grand Prix of Long Beach, ktoré sú súčasťou série IndyCar.
Parmská eparchia (rusínska)

Parmská rusínska eparchia alebo aj Parmská ruténska eparchia je gréckokatolícka eparchia na stredozápade Spojených štátov. Je súčasťou Pittsburghskej metropolie a jej sídlo je v meste Parma v Ohiu. Je sufragánnou eparchiou Pittsburghskej archieparchie. Rozprestiera sa na území štátov Severná Dakota, Južná Dakota, Illinois, Indiana, Iowa, Kansas, Michigan, Minesota, Missouri, Nebraska, Ohio (okrem pár východných oblastí) a Wisconsin.
História.
Eparchiu vytvoril 21. februára 1969 Pavol VI. dekrétom "Christi Ecclesia". Vznikla vyčlenením z dnešnej Pittsburghskej archieparchie. V roku 1982 stratila západnú časť územia pre Vannuyskú eparchiu (dnes Phoenixská rusínska eparchia). Za prvého eparchu bol vymenovaný Emil John Mihalik.
Parmská eparchia

Parmská eparchia môže byť:
Robert Mark Pipta

Robert Mark Pipta (* 7. apríl 1967, Anaheim, Kalifornia, USA) je americký gréckokatolícky biskup, eparcha Parmskej eparchie. Predtým bol rektorom Gréckokatolíckeho seminára svätých Cyrila a Metoda v Pittsburghu v Pensylvánii.
Život.
V rokoch 1985 až 1990 študoval na Kalifornskej univerzite v Irvine so špecializáciou na umenie a hudbu. Potom študoval v Seminári sv. Cyrila a Metoda v Pittsburghu a v roku 1994 bol vysvätený za kňaza vladykom Georgom Martinom Kuzmom, ktorý bol pred svojou vysviackou jeho farárom. Bol inkardinovaný do Phoenixskej eparchie. V roku 2014 bol vymenovaný za rektora seminára.
31. augusta 2023 bol vymenovaný za eparchu Parmskej rusínskej eparchie. Rukopoložený bol 8. novembra 2023.
Henrich Ravas

Henrich Ravas (* 16. august 1997, Senica) je slovenský profesionálny futbalista, ktorý hráva na poste brankára v poľskom klube Widzew Łódź.
Klubová kariéra.
Ravas sa narodil v Senici kde začal s futbalom v miestnom tíme FK Senica.
Pôsobenie v Anglicku.
V roku 2015 sa Ravas pripojil k anglickému tímu Boston United FC v šiestej anglickej lige (National League North).
V januári 2016 podpísal zmluvu s druholigovým anglickým tímom Derby County. Za tento klub hrával iba v rezervných tímoch.
Na začiatku sezóny 2017/18 bol Ravas poslaný na hosťovanie do Gainsborough Trinity v National League North. Počas sezóny odohral 37 zápasov a získal klubovú cenu Young Player of the Year Award.
V októbri 2020 bol poslaný na sezónne hosťovanie do Hartlepoolu United v piatej anglickej lige. Ravas odohral počas sezóny 11 zápasov. Hartlepoolu sa podarilo postúpiť do League Two no Ravas nebol súčasťou tímu počas play-off National League.
FK Senica.
Po skončení zmluvy v Derby County podpísal v júli 2021 zmluvu so slovenským klubom FK Senica. Dňa 24. júla debutoval v tíme pri remíze 0:0 s MFK Ružomberok. Jeho účinkovanie v Senici skončilo v marci potom čo štyri mesiace nedostal výplatu.
Widzew Łódź.
Dňa 29. marca 2022 podpísal Ravas trojmesačnú zmluvu s poľským klubom Widzew Łódź ktorý v tom čase pôsobil v I lige (druhej najvyššej súťaži v Poľsku). O týždeň neskôr debutoval v tíme pri víťazstve 2:1 nad GKS Tychy. Ravas prispel k druhému miestu a postupu do Ekstraklasy, po postupe predĺžil zmluvu s Widzewom Łódź do roku 2025.
Reprezentačná kariéra.
Ravas bol prvýkrát nominovaný do reprezentácie Slovenska v novembri 2022 na prípravne zápasy proti Čiernej Hore a Čile.
Štatistiky kariéry.
Klubové.
"K 31. augustu 2023"
Martin Valjent

Martin Valjent (* 11. december 1995, Dubnica nad Váhom) je slovenský profesionálny futbalista, ktorý hráva na poste obrancu v španielskom klube RCD Mallorca.
Klubová kariéra.
FK Dubnica.
S futbalom začal v rodnej Dubnici kde hrával za MFK Dubnica. V seniorskom futbale debutoval 10. novembra 2012 pri výhre 1:0 nad Partizán Bardejov.
Ternana.
Vo veku 17 rokov prestúpil v lete 2013 do talianskeho druholigového klubu Ternana Calcio. V klube debutoval 28. septembra pri prehre 1:2 s Varese. Vo svojej prvej sezóne odohral v prvom tíme šesť zápasov.
Do základnej zostavy sa prebojoval hneď v nasledujúcej sezóne 2014/15 kde odohral 37 zápasov z toho 35 v Serie B.
Dňa 14. mája 2016 strelil Valjent svoj prvý gól pri remíze 1:1 s Virtus Lanciano.
Chievo Verona a späť v Ternane.
Na konci prestupového obdobia v lete 2017 prestúpil Valjent do Chievo Verona v Serie A. Zostal však naďalej v Ternane kde bol na hosťovaní počas sezóny 2017/18.
RCD Mallorca.
V auguste 2018 bol Valjent poslaný na sezónne hosťovanie do španielskeho druholigového tímu RCD Mallorca. V tíme debutoval 31. augusta pri prehre 0:1 s Alcorcónom. S Malorkou skončil Valjent na piatom mieste a s tímom si zahral baráž o La Ligu kde zdolali Albacete Balompié a Deportivo La Coruña a postúpili do najvyššej španielskej súťaži.
Dňa 26. júna 2019 Malorka uplatnila opciu na Valjenta v hodnote 1,5 miliónov eur. V sezóne 2019/20 sa Mallorca neudržala v La Lige a zostúpila do Segunda División.
Dňa 3. októbra 2020 strelil Valjent svoj prvý gól v klube pri víťazstve 2:0 nad CD Tenerife.
Vo februári 2021 predĺžil Valjent zmluvu s Malorkou do roku 2025.
Reprezentačná kariéra.
Valjent bol prvýkrát pozvaný do reprezentácie v máji 2018 na prípravné zápasy proti Holandsku a Maroku. V reprezentácii debutoval 4. júna v zápase proti Maroku keď v 79. minúte vystriedal Tomáša Hubočana, Slovensko prehralo s Marokom 1:2.
Valjent bol súčasťou konečnej nominácie na EURO 2020. Na turnaji neodohral ani jeden zápas. Slovensko na turnaji skončilo v skupine.
Štatistiky kariéry.
Klubové.
"K 31. augustu 2023"
Medzinárodné.
"K 30. augustu 2023"
Operácia Moonshot

Operácia Moonshot bol vládny program Spojeného kráľovstva na zavedenie masového testovania na COVID-19 v Anglicku v rovnaký deň. Toto malo umožniť väčšie zhromaždenia ľudí a zároveň zachovať kontrolu nad vírusom. Podľa magazínu "The British Medical Journal" mal program dosiahnuť kapacitu poskytovať 10 miliónov testov denne do roku 2021.
Program viedol k obavám z jeho očakávaných nákladov vo výške 100 miliárd libier (podľa uniknutého vládneho dokumentu), čo by predstavovalo približne tri štvrtiny celkových ročných nákladov Národnej zdravotnej služby (NHS) v Anglicku. Štatistici varovali, že vzhľadom na nepresnosť testovania by masové testovanie v tomto rozsahu mohlo spôsobiť státisíce falošne pozitívnych výsledkov denne.
Dňa 22. októbra 2020 bolo oznámené, že projekt bol „zaradený“ do programu "NHS Test and Trace", pod vedením Dido Harding. V apríli 2021 Spojené kráľovstvo naďalej kládlo osobitný dôraz na hromadný skríning pomocou antigénnych testov, ktoré boli dostupné ako domáce súpravy na testovanie.
2. liga

2. liga môže byť:
Tegart

Tegart () je vrch v Slovenskom krase, krajinnom celku Slovenského rudohoria. Leží nad obcou Kováčová, približne východne od Rožňavy. 
Poloha.
Nachádza sa v strednej časti pohoria, v geomorfologickom podcelku Horný vrch. Leží v Košickom kraji, v okrese Rožňava a na katastrálnom území obce Kováčová. Najbližšími sídlami sú severne situovaná Lúčka a Kováčová, západne sa nachádza Drnava, Lipovník a Hrušov, juhozápadne Jablonov nad Turňou a východne Hrhov a Bôrka. Vrch je súčasťou Národného parku Slovenský kras.
Opis.
Tegart leží v strednej časti planiny Horný vrch. Severným smerom sa nachádza Pipitka (), Orlia studňa (), Osadník () a Žľab (), východným Matesova skala (), Vŕšok () a Kresadlo (), južným Holubia skala (), Luhota () a Zajačia brána () a západným Hodovník (), Široká (), Buková () a Drieňovec (). Oblasť patrí do povodia Slanej, kde vodu odvádza potok Čremošná a jej prítoky. Na vrchol nevedie značený turistický chodník. 
Výhľady.
Výškovo nevýrazný vrchol pokrýva nesúvislý lesný porast, ktorý umožňuje obmedzený rozhľad. Z vhodných lokalít je možné vidieť najmä okolité vrcholy Slovenského krasu, no tiež Stolické a Volovské vrchy.
Prístup.
Na vrchol nevedie značená turistická trasa, no južne vedie červeno značený chodník z Jablonovského sedla cez rázc. Mútna studňa do Zádielskej tiesňavy.
Kristjan Asllani

Kristjan Asllani (* 9. marec 2002, Elbasan, Albánsko) je albánsky profesionálny futbalista, ktorý hráva na poste stredopoliara v talianskom klube Inter Miláno.
Raný život.
Asllani sa narodil v Elbasane v Albánsku no ako päťročný sa s rodinou presťahoval do talianského mesta Buti.
Empoli.
Do Empoli prišiel ako desaťročný v roku 2012. Dňa 13. januára 2021 debutoval v prvom tíme Empoli v osemfinále Coppa Italia pri prehre 2:3 s Neapolom. Empoli v sezóne 2020/21 vyhralo Serie B a postúpilo do najvyššej talianskej súťaže. 22. septembra debutoval Asllani v Serie A pri výhre 2:0 nad Cagliari.
Inter Miláno.
Dňa 29. júna 2022 prestúpil Asllani do Interu Miláno na hosťovanie s povinnou opciou na trvalý prestup. Za hosťovanie zaplail Inter 4,5 miliónov eur a celkový prestup bude stať 14,5 miliónov eur. Asllani debutoval za Inter dňa 20. augusta pri výhre 3:0 nad Speziou. Dňa 18. januára 2023 vyhral Asllani svoju prvú trofej v kariére keď s Interom zvíťazili v Supercoppa Italiana nad AC Milánom 3:0. Okrem superpohára sa Asllani v sezóne tešil aj z víťazstva v Coppa Italia.
Reprezentačná kariéra.
Asllani sa rozhodol pre reprezentáciu Albánska napriek tomu že mohol reprezentovať aj Taliansko keďže od svojich piatich rokoch žije v Taliansku. V reprezentácii debutoval 26. marca 2022 v priateľskom zápase pri prehre 1:2 so Španielskom.
Štatistiky kariéry.
Klubové.
"K 1. septembru 2023"
Medzinárodné.
"K 1. septembru 2023"
Úspechy hráča.
Inter Miláno
Ľubomír Tupta

Ľubomír Tupta (* 27. marec 1998, Prešov) je slovenský profesionálny futbalista, ktorý hráva na poste útočníka v českom klube Slovan Liberec.
Klubová kariéra.
Tupta začal s futbalom v Slovane Sabinov. Neskôr pôsobil na mládežníckej úrovni v Tatrane Prešov. V roku 2014 odišiel do Primavery v Catanii a o rok neskôr prestúpil do akadémie Hellasu Verona.
Hellas Verona.
V prvom tíme Hellasu Verona debutoval 2. decembra 2015 v štvrtom kole Coppa Italia pri výhre 1:0 nad Pavia. V tom čase mal Tupta sedemnásť rokov.
Na ďalšie zápasy v Hellase Verona čakal do sezóny 2017/18. Dňa 23. decembra 2017 debutoval Tupta v Serie A pri prehre 0:4 s Udinese.
V sezóne 2018/19 dostal Tupta väčší priestor keď klub pôsobil v Serie B. Dňa 27. decembra 2018 strelil svoj prvý gól za Hellas pri výhre 4:0 nad Cittadellou.
Hosťovanie vo Wisłe Kraków.
V januári 2020 bol Tupta poslaný na hosťovanie do konca sezóny v poľskom klube Wisla Krakov. V klube debutoval 23. januára pri výhre 2:0 nad Korona Kielce. Počas hosťovania odohral desať zápasov a strelil jeden gól.
Hosťovania počas sezóny 2020/21.
Dňa 5. októbra 2020 bol Tupta poslaný na hosťovanie do Ascoli v Serie B. V januári 2021 sa jeho hosťovanie v Ascoli náhle skončilo a do konca sezóny hosťoval vo švajčiarskom klube FC Sion.
Hosťovanie v Slovane Liberec.
Dňa 17. augusta 2021 bol Tupta poslaný na sezónne hosťovanie do českého klubu Slovan Liberec. O päť dní neskôr debutoval v tíme pri prehre 0:1 s Dynamom České Budějovice. Svoj prvý gól za Liberec strelil 18. septembra pri výhre 2:1 nad Mladou Boleslav. Počas hosťovania v Liberci odohral 24 zápasov a strelil štyri góly.
Pescara.
1. septembra 2022 podpísal Tupta zmluvu s treťoligovým talianskym klubom Delfino Pescara. O tri dni neskôr debutoval v tíme pri výhre 1:0 nad Avellinom.
Naspäť v Slovane Liberec.
Dňa 2. februára 2023 sa Tupta vrátil do Slovanu Liberec na hosťovanie do konca sezóny. Po skončení hosťovania Tupta zostal v Liberci a podpísal kontrakt s českým klubom.
Štatistiky kariéry.
Klubové.
"K 1. septembru 2023"
Brandon Hagel

Brandon Hagel (* 27. august 1998, Saskatoon, Saskatchewan, Kanada) je kanadský hokejový útočník hrajúci za Tampu Bay Lightning v NHL.
Hokejová kariéra.
NHL.
Brandona Hagela draftovalo do NHL mužstvo Buffalo Sabres zo šiesteho kola v roku 2016. Pretože sa na vstupnom kontrakte s klubom nikdy nedohodol, mohol byť v roku 2018 opätovne zvolený na drafte, ale žiaden klub si ho nevybral.
Pred sezónou 2018/19 si ho do kempu nováčikov pozval Montreal Canadiens, ale kontrakt si nevybojoval. Po neúspechu u Canadiens sa Hagel vrátil späť do juniorskej ligy. Keď ale v prvých 19 zápasoch sezóny zaznamenal 30 bodov, záujem z NHL predsa len prišiel. Zmluvu napokon podpísal s tímom Chicago Blackhawks.
V najlepšej hokejovej lige sveta debutoval v sezóne 2019/20. V základnej časti ale stihol odohrať jediný zápas, než sa fungovanie súťaže pozastavilo z dôvodu pandémie Covid-19.
Stabilné miesto na súpiske Chicaga si našiel v sezóne 2020/21, na konci ktorej obnovil kontrakt na ďalšie tri sezóny.
Ročník 2021/22 bol z Hagelovho pohľadu prelomový. Hagel bol jedným z mála pozitív v inak trápiacom sa celku Blackhawks, v 55 zápasoch stihol nastrieľať 21 gólov a pridal ďalších 16 asistencií. Pretože sa Chicago nachádzalo mimo postupových pozícii do play-off, rozhodlo sa Hagela vymeniť do tímu obhajcu titulu Tampy Bay Lightning.
Hagel pomohol Tampe k tretej účasti vo finálovej sérii v rade, ale jeho výkony v novom pôsobisku neodpovedali fazóne, ktorú chytil v Chicagu. Vrátane play-off stihol Hagel odohrať 45 zápasov za Tampu, ale strelil v nich iba šesť gólov a pridal iba sedem asistencií.
Pošramotený prvý dojem napravil už v nasledujúcom ročníku 2022/23. V základnej časti odohral 81 zápasov, v ktorých nastrieľal 30 gólov a nahrával na ďalších 34. Z osobného hľadiska zažil svoju najúspešnejšiu sezónu, ale Tampa po troch finálových účastiach v rade, vypadla už v prvom kole. Hagel však v play-off sérii nezaostával, v šiestich zápasoch zapísal päť bodov.
V auguste 2023 sa dohodol na predĺžení spolupráce s floridským klubom na ďalších osem rokov.
Reprezentácia.
Kanadu premiérovo reprezentoval na majstrovstvách sveta v roku 2021 v Lotyšsku. V desiatich zápasoch nebodoval, i tak sa ale tešil zo zisku titulu majstra sveta.
Bbno$

Alexander Leon Gumuchian (* 30. jún 1995, Vancouver, Britská Kolumbia, Kanada), profesionálne známy ako bbno$ (číta sa „baby no money“), je kanadský raper, spevák a skladateľ. Preslávil sa najmä singlom z roku 2019 „Lalala“ s producentom Y2K, ktorý dosiahol viac ako 900 miliónov prehratí na streamovacej službe Spotify, ako aj spoluprácou s raperom Yung Gravy.
Skorý život.
Gumuchian sa narodil vo Vancouveri v Britskej Kolumbii v arménskej rodine. Pred nástupom na strednú školu bol vzdelávaný doma. V detstve sa jeho matka pokúšala, aby sa naučil hrať na klavír, ale vždy mal problémy s hudobnou teóriou. Tvrdí, že mal dobrý zmysel pre rytmus a že rád hral na djembe, ale rekreačne hudbu nepočúval až do veku 15 rokov.
Umenie.
Opísal svoju vlastnú tvorbu ako „oxymoronický rap“, ktorý je „ignorantný, ale melodický“. Vyrastal na basovej dubstepovej a housovej hudbe od mien ako Datsik a Excision, predtým ako začal počúvať hip-hopových umelcov, menovite Tupaca Shakura, Gucciho Manea a Chief Keefa. Ako svoju hlavnú rapovú inšpiráciu uviedol umelcov Yung Lean a Pouya.
Osobný život.
Žije vo Vancouveri, ale predtým žil v Kelowne, kde v roku 2019 získal titul z kineziológie na University of British Columbia (Okanagan).
Luhota

Luhota () je vrch v Slovenskom krase, krajinnom celku Slovenského rudohoria. Leží nad obcou Lúčka, približne východne od Rožňavy. 
Poloha.
Nachádza sa v strednej časti pohoria, v geomorfologickom podcelku Horný vrch. Leží v Košickom kraji, v okrese Rožňava a na katastrálnom území obce Lúčka. Najbližšími sídlami sú severne situovaná Lúčka a Kováčová, západne sa nachádza Drnava, Lipovník a Hrušov, juhozápadne Jablonov nad Turňou, juhovýchodne Hrhov a východne Bôrka. Vrch je súčasťou Národného parku Slovenský kras.
Opis.
Luhota leží v strednej časti planiny Horný vrch. Severne sa nachádza Tegart (), Pipitka (), Orlia studňa (), Osadník (), Žľab () a Matesova skala (), východne Chvost (), Vŕšok () a Kresadlo (), južne Holubia skala (), Pavlovský vrch () a Zajačia brána () a západne Hodovník (), Široká (), Buková () a Drieňovec (). Severné časti planiny odvodňujú prítoky Čremošnej v povodí Slanej, voda z južných odteká do riečky Turňa v povodí Bodvy. Na vrchol nevedie značený turistický chodník. 
Výhľady.
Vrchol Luhoty pokrýva súvislý lesný porast, ktorý neumožňuje rozhľad. Z vhodných lokalít je možné vidieť okolité vrcholy Slovenského krasu, no tiež Stolické vrchy, Nízke Tatry, Volovské vrchy a prihraničné vrchy v Maďarsku.
Prístup.
Na vrchol nevedie značená turistická trasa, no severne vedie planinou červeno značený chodník z Jablonovského sedla cez rázc. Mútna studňa do Zádielskej tiesňavy.